Kaip velnias matavo ežerus
Vieną kartą velnias norėjo išmatuoti du ežerus: Dirdų ir Cičirio. Dirdų ežeras yra Rokiškio apskrityje, Obelių valsčiuje, o Čičirio – Zarasų apskrityje, Imbrado valsčiuje. Išmatavęs velnias pastebėjo, kad Čičirio ežere yra daugiau vandens. Jis, pasiėmęs kaušelį ir pasisėmęs vandens iš Čičirio ežero, nešė Dirdų ežeran, nes norėjo, kad abu ežerai būtų lygūs. Jam benešant vandenį su kaušeliu, užgiedojo gaidys. Ir jam išpuolė iš rankų kaušelis, iš kurio vanduo išsipylė, ir pasidarė ežerėlis, kuris yra pavadintas Kaušeliu. Jis yra Rokiškio apskrityje, Obelių valsčiuje, Zeliūnų kaime, Aleksandravėlės parapijoje.

Padavimai
Padavimai apie ežerus
Padavimai apie velnią